Document ID: /roh_data/filtered/fineweb-2-filterrobots_roh.jsonl.gz/13643

Russia staziunescha rachetas en Arctica
- Glindesdi, 6.4.2015, 11:21
La Russia intensivescha la preschientscha militara en l’Arctica. Sco in general da l’armada russa ha ditg a medias russas hajan ins staziunà rachetas da defensiun en la regiun.
Las rachetas saja per segirar il nord da la Russia, ha ditg il general russ Kirill Makarow. Tenor ina gasetta saja era planisà da transferir jets da cumbat en l’Arctica.
La Russia vul mussar preschientscha en l’Arctica per sutlingiar il dretg sin las ritgezzas natiralas en la regiun.
RR novitads 11:30